ZAPISNIK 20. SJEDNICE VMO-a Donje Svetice

održane 15. 12. 2022. u 18:30 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 19. sjednice na razmatranje.
Vijećnik Davor Nikolić primijetio je da u zaključcima 2.2. i 2.3. u naslovu pogrešno stoji „istočna strana ulice“, a zapravo je riječ o zapadnoj strani, kao što i piše dalje u tekstu.

Predsjedavajuća pita vijećnike ima li dodataka dnevnom redu.
Dnevni red 20. sjednice jednoglasno je prihvaćen.

                                                      D N E V N I  R E D:

1. Aktualna komunalna problematika,
2. Razno: izvješća, pitanja, i prijedlozi.

1. Aktualna komunalna problematika

1.1.Zaprašivanje protiv komaraca. Stigla je pritužba od građana da se zaprašivanje protiv komaraca ne obavlja redovito te da ima previše komaraca. Članovi Vijeća mjesnog odbora smatraju da je zaprašivanje potrebno obavljati redovito. Član vijeća Davor Nikolić napominje da se zaprašuju larve, a ne već izlegnuti komarci te da to nije štetno za okoliš.
                                                                 Zaključak:
Vijeće mjesnog odbora Donje Svetice predlaže Vijeću Gradske četvrti Peščenica-Žitnjak da od nadležnih službi zatraži izvještaj i plan o zaprašivanju protiv komaraca na području mjesnog odbora Donje Svetice i gradske četvrti Peščenica-Žitnjak.
Zaključak je donesen jednoglasno.
                                                                 Zaključak:
Vijeće mjesnog odbora Donje Svetice predlaže Vijeću gradske četvrti Peščenica-Žitnjak da od nadležnih službi zatraži redovito zaprašivanje protiv komaraca.
Zaključak je donesen jednoglasno.


 1.2. Displeji s najavom dolaska tramvaja. Stigao je prijedlog građana da se postave displeji s najavom dolaska tramvaja na stajališta na području mjesnih odbora Volovčica, Donje Svetice i Ferenščica. Također, MO Ferenščica je primio prijedlog građana za postavu displeja na već pripremljenu infrastrukturu na stajalištu Heinzelova, a jedna strana tog stajališta je u našem MO. Predsjednica predlaže da donesemo zaključak da se ZET-u predloži postava displeja na svim stanicama u našem MO, tamo gdje ih već nema, a da VGČ-u predložimo da ZET-u predloži postavljanje displejeva s najavom dolaska tramvaja i na drugim stajalištima na Vukovarskoj ulici, na području MO-eva Volovčica i Ferenščica.
                                                                  Zaključak:
Vijeće mjesnog odbora Donje Svetice predlaže Vijeću Gradske četvrti Peščenica-Žitnjak da od ZET-a zatraži postavljanje displejeva s najavom dolaska tramvaja na stajalištima na Vukovarskoj ulici na području MO-eva Donje Svetice, Volovčica i Ferenščica, a to su stajališta Ivanićgradska, Donje Svetice i Heinzelova.
Zaključak je prihvaćen jednoglasno.

1.3. Od građana je stigao prijedlog izgradnje produžetka prometnice Borongajska do Branimirove ulice. S obzirom na gužve na ulici Donje Svetice, jedan od prijedloga građana da se Borongajska ulica produži tako da izlazi na Branimirovu ulicu.
                                                           Zaključak:
Vijeće mjesnog odbora Donje Svetice predlaže Vijeću Gradske četvrti Peščenica-Žitnjak da u prijedlog za Program građenja i održavanja komunalne infrastrukture uvrsti produžetak prometnice Borongajska tako da izlazi na Branimirovu.
Zaključak je prihvaćen jednoglasno.

1.4. Proširenje ulice Donje Svetice. Još jedan od prijedloga za rasterećenje ulice Donje Svetice od prometa je proširenje ulice Donje Svetice na četiri traka. Predsjednica ističe da to nije prioritet gradske četvrti, s obzirom na stav da se proširenjem ulica promet ne smanjuje, nego povećava.
U planu je građenje produžetka Ulice Grada Gospića do Branimirove ulice, koji će omogućiti još jedan prijelaz preko pruge, između ovog na ulici Donje Svetice i Trnave, koji sad postoje, što bi trebalo rasteretiti licu Donje Svetice.
Sa zapadne strane ulice postoji koridor u gradskom vlasništvu predviđen za proširenje ceste, međutim na njemu Gradska četvrt razmatra mogućnost izgradnje biciklističke staze i obnove nogostupa, a naše Vijeće mjesnog odbora razmatra mogućnost uređenja parkirališta na toj čestici u gradskom vlasništvu.
Vijećnik Davor Nikolić smatra da je to dobra ideja i inzistira na glasovanju o tome, te dolazimo do zaključka da ćemo, zbog kompleksnosti teme, to uvrstiti na glasovanje na idućoj sjednici. Vijećnik Davor Nikolić iznosi svoje obrazlaganje teme.




2. Razno. 
2.1. Edukacije u organizaciji našeg vijeća mjesnog odbora Donje Svetice.
Prijedlozi za organiziranje edukacija (radionica, predavanja i slično)
Valentinina razmišljanja: Dijanin projekt „Kvart kakav želiš“ i predavanje u MO Peščenica na kojem je Davor bio navele su me na razmišljanje da bi taj naš projekt za djecu mogao biti početna točka za još neke radionice i predavanja. Kad vidimo što su sve djeca napravila i kad se inspiriramo, ne trebamo stati na tome. Pada mi na pamet još jedna suradnja koju je VMO Peščenica ostvarilo, a to je ona s učenicima prometne škole, gdje su oni napravili brojanje prometa i analizu raskrižja Svetice-Branimirova te izradili maketu raskrižja i održali predavanje za građane o tome.
Također, nedavno sam pratila i konferenciju o parkovima, gdje se govorilo o povijesti zagrebačkih parkova, sadašnjem stanju te budućim, odnosno novim smjerovima u uređenju i promišljanju parkova.
Mislim da bi bilo zanimljivo organizirati predavanje o urbanizmu i krajobraznom uređenju, s osvrtom na grad u cjelini, ali i specifično za naš MO i našu Gradsku četvrt. To bi bilo zanimljivo za građane, potaknulo bi ih na sudjelovanje, ali i inspiriralo nas za daljnje planove komunalnih akcija i uređenja našeg MO.
Ideje vijećnika:

Valentina
-Radionice za vlasnike pasa
-Sajam cvijeća na tržnici Volovčica-slala sam koordinaciji prijedlog ranije, izvući iz mailova. -Dan cvijeća-razmjena, edukacija. Urbano vrtlarstvo.
Goran:
-Tečajevi prve pomoći. Crveni križ. Javimo se gradskom odboru crvenog križa. Oni to rade besplatno.
Davor
-Ekologija-Netko tko zna o ekologiji, klimatske promjene. Zoran Vakula, koji živi u našem kvartu, može održati predavanje o klimatskim promjenama. Možemo ga nadograditi idejama kako Mjesni odbor može predložiti uređenje krajolika koji će doprinijeti smanjenju utjecaja klimatskih promjena, a to je ozelenjivanje.
-Poštovanje propisa u prometu. Pravilno poštovanje propisa.

Dijana:
-Zero-waste-ekologija
-Upcyccling. Sajmovi razmjene.



2.2. Preimenovanje ulice-Dijanin prijedlog, trebao je biti na prošloj sjednici, ali nismo stigli.
Da jedna od novih ulica na novoizgrađenom području UPU-a Heinzelova-Vukovarska dobije ime Željka Malnara. Neka se vodi o tome računa.
Prijedlog je prihvaćen ednoglasno.

2.3. Nove informacije i prijedlozi o dobivanju prostora za rad VMO-a Donje Svetice.
Potrebno je zatražiti napismeno od referenata mjesne samouprave na koji način se može doći do prostora. Je li nužno da se on kupi iz proračuna PKA VGČ-a, ili se može iz nekih drugih gradskih sredstava?

2.4. Postava klupa za prematanje i dojenje kod Doma zdravlja
Zagreb je prijatelj dojenja i pet Domova zdravlja je dobilo klupe za dojenje. Smatramo da bi i kod Doma zdravlja u Ivanićgradskoj trebalo postaviti takvu klupu.
VMO Donje Svetice predlaže VGČ Peščenica-Žitnjak da se kod Doma zdravlja u Ivanićgradskoj postavi klupa za dojenje i prematanje.

2.5. Dogovor oko provedbe literarno-likovno-literarnog natječaja „Kvart kakav želim“
      13.1. u popodnevnim satima održat će se izložba. Pripreme napreduju dobro. Prije božićnih praznika trebamo otići pokupiti radove u školu. U komisiji za ocjenjivanje radova zasad su Goran Radovanović, Dijana Požgaj i Valentina Bedeković. Moramo pronaći sponzora za zakusku, javit ćemo se Pan-Peku, i požuriti Zoozloški vrt s odgovorom o tome hoće li nam donirati ulaznice. Nakon Božića ili Nove godine, Dijana će otići u knjižnicu da dogovori postav izložbe.


2.6. Vijećnik Mirko Tomić izvještava o gradnji bokseva za smeće koja je odobrena zgradama Dugoselska 10 i 12. Kaže da se uskoro kreće s izgradnjom boksova.
2.7. Vijećnik Davor moli odgovor od VGČ-a kada će neki od zaključaka koje smo predložili biti ostvareni.
Vijećnik u MO Donje Svetice Davor Nikolić moli pisani odgovor od predsjednika VGČ Pešćenica, Nikole Zdunića na pitanje:

Kada će se provesti zaključak MO Donje Svetice o povratu parkirnog mjesta na parkiralištu ispred zgrade Donje Svetice 79 a,b,c?

Radi se o višegodišnjoj (12 godina) zabrani parkiranja na jednom parkirnom mjestu, na parkiralištu na kojem kronično nedostaje mjesta za parkiranje. Gradski ured za promet je zabranio parkiranje na tom mjestu rješenjem sa sljedećim podacima:
Klasa: UPA-340-08/10-02/326, Ur.broj : 251-13-41/2-45-20-2
Zagreb, 21. travanj 2010., u potpisu Dinko Bilić.
U zaključku MO Donje Svetice cijeli je slučaj detaljno obrazložen, a prošlo je više od godine dana od tog zaključka, i ništa se do danas nije promijenilo. Stoga molim pisani odgovor, zašto se taj zaključak nije do danas proveo, a napominjem da bi trošak provedbe zaključka MO Donje Svetice bio beznačajan.

Drugo pitanje vijećnika Davora Nikolića za predsjednika VGČ Pešćenica, Nikole Zdunića:
Kako je bez znanja i konzultacija s MO Donje Svetice i VGČ Pešćenica produžena koncesija NK HAŠK na 10 godina na prostoru sadašnjih sportskih terena između ulica Donje Svetice i Ivanićgradska. Taj produžetak koncesije izveden je u tajnosti, bez ikakve obavijesti MO DS ili VGČ Pešćenica. 

Već u preizbornim aktivnostima platforme Možemo naglašena je potreba otvaranja tog prostora građanima, a MO Donje Svetice je u više navrata o tome raspravljao i poduzeo brojne korake postupnog otvaranja tog prostora građanima. Smatram da je taj prostor najvrijedniji resurs MO Donje Svetice, a koji je oduzet MO i GČ Pešćenica, te potpuno nedostupan građanima, i fizički dijeli ulice Donje Svetice i Ivanićgradsku. Posebno je nekorektno što se produženje koncesije obavilo bez znanja sadašnjih vlasti. Zanima me tko tu vuče konce, sadašnja vlast, ili netko drugi. Ovakvo rješenje je klijentelističko, i protivno interesima većine građana Pešćenice, te podsjeća na postupke prethodne gradske vlasti. 



Sjednica završava u 20 sati.

KLASA:024-08/22-03/2526
URBROJ:251-13-11-11/008-2-2
Zagreb, 15. prosinca 2022.


Predsjednica
Vijeća Mjesnog odbora
Donje Svetice

